I 1968 ble hun solgt av losvesenet og hadde flere eiere fram til 1976 da ekteparet Berit Øien Holo og Erik Holo i Molde kjøpte båten. De tok fatt på en grundig og langvarig restaurering. Eksteriørmessig ble hun ført tilbake slik hun var som redningsskøyte. Blant annet ble styrehuset tatt bort, og det ble lagd styrebrønn. Hun fikk ny rigg etter originale tegninger. «Solli» ble innredet i gammel stil for bruk som turbåt. Hun fikk også ny motor.